जयपुर। राजस्थान यूनिवर्सिटी की अरबों रुपए की जमीनों पर अतिक्रमण और गलत आवंटन के पुख्ता दस्तावेज यूनिवर्सिटी के हाथ लग गए। यूनिवर्सिटी की जमीनों को लेकर गठित कमेटी के समक्ष 1966 का यूनिवर्सिटी मास्टर प्लान पहली बार पेश किया गया, तब पता चला कि अरबों रुपयों की बड़ी जमीन अन्य संस्थाओं और लोगों ने काबिज कर ली। इसे पाने के लिए अब यूनिवर्सिटी जेडीए, सरकार से पत्राचार करेगा।
यूनिवर्सिटी की अचल संपत्तियों की जांच को लेकर गठित प्रो. एसएल कोठारी, प्रो. एमएस पूनिया और प्रो. आरडी गुर्जर की कमेटी की सोमवार को बैठक हुई। इसमें जनसंपर्क अधिकारी भूपेंद्रसिंह शेखावत को उनके द्वार उठाए जमीनों के प्रकरण के संबंध में दस्तावेज मांगे।
सिंह और अन्य अधिकारियों ने कमेटी के समक्ष यूनिवर्सिटी का 1966 का मास्टर प्लान पेश किया। इसमें बताया गया कि खेतान पॉलिटेक्निक कॉलेज के आगे लवण मार्ग के नाले तक यूनिवर्सिटी की सीमा थी। लाखों वर्गमीटर की इस जमीन पर कई संस्थाओं का कब्जा हो गया।
कमेटी ने पाया कि कई जगह अतिक्रमण हो गए और कुछ भूखंडों को सरकारी निकायों ने नियम विरुद्ध आवंटन कर दिया। कमेटी ने यह भी पाया कि यूनिवर्सिटी की इंजीनियरिंग शाखा के पास से इन जमीनों की पत्रावलियां ही गायब हो गईं।
hin_Deva hin_Deva hin_Deva hin_Deva